**Michael Owen Johnson** (født 4. juli 1973 i Nottingham, Nottinghamshire, England) er en engelsk/jamaicansk tidligere fotballspiller som har spilt for fire engelske fotballklubber.

Johnson er født og oppvokst i England, men siden han har foreldre fra Jamaica har han valgt å representere dette landet i landslagsfotball. Han har spilt tretten landskamper for Jamaica.

Biografi
--------

### Klubblag

Johnson startet sin profesjonelle karriere 9. juli 1991 i Notts County, og han spilte 5 ligakamper for *the Magpies* i 1991/92-sesongen. Deretter ble det 37 ligakamper i 1992/93-sesongen, 34 ligakamper i 1993/94-sesongen og 31 ligakamper i 1994/95-sesongen. Etter å ha spilt 107 ligakamper for Notts County i løpet av 4 sesonger ble han kjøpt av Birmingham City for £225 000 den 1. september 1995. I hans første sesong for *the Blues* spilte Johnson 33 ligakamper, mens han i 1996/97-sesongen stoppet på 34 ligakamper. Den 22. februar 1998 laget han sitt første ligamål i karrieren da han scoret i en ligakamp mot Sheffield United. Kun tre dager senere kom mål nummer 2, og dette målet kom i en ligakamp mot Bury. Da 1997/98-sesongen var over hadde Michael Johnson fått med seg 37 ligakamper og 3 mål for laget fra West Midlands. I den neste sesongen spilte han alle 46 ligakampene til Birmingham og han fikk også med seg begge play-off kampene mot Watford. 

I 1999/00-sesongen fikk Johnson bokført 34 ligakamper, 2 play-off kamper mot Barnsley og 2 ligamål. Også i 2000/01-sesongen fikk med seg 2 play-off kamper for Birmingham da klubben for tredje gang på rad ble slått ut av play-off sluttspillet. I tillegg noterte han seg for 39 ligakamper og 4 mål denne sesongen. Han fikk også med seg 8 kamper i den engelske ligacupen der Birmingham City nådde helt fram til finalen. I finalen, som ble spilt på Millennium Stadium i Wales, var motstanderen Liverpool, og Michael Johnson spilte hele denne kampen. Kampen ble til slutt avgjort ved at Liverpool vant 5-4 på straffer etter at stillingen var 1-1 både ved full tid og etter ekstraomganger. 

I Michael Johnsons 7. sesong i Birmingham var han med på å rykke opp til Premier League. I ligasammenheng spilte han 32 ligakamper og laget 2 mål og han fikk også med seg play-off finalen mot Norwich City den 12. mai 2002. Kampen ble spilt på Millenium Stadium, og Birmingham ble til slutt kvalifisert for Premier League etter å ha slått Norwich 4-2 på straffer.
Den 26. desember 2002 debuterte han i Premier League da Birmingham spilte 1-1 mot Everton, og totalt fikk han med seg 6 ligakamper i hans siste sesong som Birminghamspiller. 

Etter åtte sesonger i Birmingham kom han gratis til Derby County 14. august 2003, og to dager senere debuterte han for Derby i en ligakamp mot Gillingham. Hans første mål for klubben fra Derbyshire kom den 31. januar 2004 i en kamp mot Reading. Totalt spilte han 39 ligakamper i 2003/04-sesongen, mens han i 2004/05-sesongen fikk bokført 36 ligakamper. I denne sesongen spilte han også den første av de to play-off kampene mot Preston North End. I hans tredje sesong for Derby County stoppet han på 31 ligakamper for *the Rams*, mens han i 2006/07-sesongen spilte 29 ligakamper og scoret 1 ligamål. I den sesongen spilte han også 4 cupkamper og scoret 1 cupmål. Johnson fikk ikke noen obligatoriske kamper for Derby i starten på 2007/08-sesongen og han valgte derfor å signere på et låneopphold i Sheffield Wednesday 20. september 2007. Han spilte sin første kamp for *the Owls* den 22. september 2007 da de slo Hull City 1-0 i en ligakamp, og totalt fikk han med seg 13 ligakamper for Sheffield Wednesday før han ble tilbakekalt av Derby den 24. desember 2007.

### Landslagskarriere for Jamaica

|
|  |
| Landskamp | Motstander | Tidspunkt | Arena | Sted | Resultat1 | Mål | Klubb | Kampreferat |
| 1 | USA | 1999-09-08 | National Stadium | Kingston | 2–2 | 0 | Birmingham City | US SOCCER |
| 2 | New Zealand | 2000-01-16 | Guangzhou Stadium | Guangzhou | 2–1 | 0 | Birmingham City |  |
| 3 | Honduras | 2000-02-14 | Orange Bowl | Miami | 0–2 | 0 | Birmingham City |  |
| 4 | Marokko | 2000-06-04 |  | Casablanca | 0–1 | 0 | Birmingham City |  |
| 5 | Japan | 2000-06-06 | Stade Mohamed V | Casablanca | 0–4 | 0 | Birmingham City |  |
| 6 | Sør-Afrika | 2003-04-30 | Athlone Stadium | Cape Town | 0–0 | 0 | Birmingham City |  |
| 7 | Nigeria | 2003-05-25 | National Stadium | Kingston | 1–1 | 0 | Birmingham City | Jamaica Gleaner |
| 8 | Paraguay | 2003-07-09 | National Stadium | Kingston | 2–0 | 0 | Birmingham City | Jamaica Gleaner |
| 9 | Colombia | 2003-07-13 | Orange Bowl | Miami | 0-1 | 0 | Birmingham City | Jamaica Gleaner |
| 10 | Guatemala | 2003-07-15 | Orange Bowl | Miami | 2–0 | 0 | Birmingham City | Jamaica Gleaner |
| 11 | Mexico | 2003-07-20 | Azteca Stadium | Mexico by | 0–5 | 0 | Birmingham City |  |
| 12 | Australia | 2003-09-07 | Madejski Stadium | Reading | 1–2 | 0 | Derby County | Jamaica Gleaner |

**Fotnote**

* 1 Jamaica sitt resultat er alltid nevnt først.

Meritter
--------

* Finalist i Anglo-Italiensk Cup med Notts County i 1993/94-sesongen.
* Vant Anglo-Italiensk Cup med Notts County i 1994/95-sesongen.
* Finalist i den engelske Ligacupen med Birmingham City i 2000/01-sesongen.
* Rykket opp til Premier League med Birmingham City da de vant playoff-finalen i 1. divisjon i 2001/02-sesongen.
* Rykket opp til Premier League med Derby County da de vant playoff-finalen i Football League Championship i 2006/07-sesongen.

Kilder
------

* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4
* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 471). Headline Book Publishing, London. ISBN 978-0-7553-1664-9

Eksterne lenker
---------------

* (en) Michael Johnson – Transfermarkt Rediger på Wikidata

* (en) Michael Johnson – Transfermarkt (manager) Rediger på Wikidata

* (en) Michael Johnson – Soccerbase.com Rediger på Wikidata

* (en) Michael Johnson – FBref Rediger på Wikidata